BASES DO PROGRAMA DE APOIO AO FINANCIAMENTO DE AUTÓNOMOS E PEMES DO CONCELLO DE LALÍN
ADMINISTRACIÓN LOCAL — Municipal — Lalín (Subvencións e axudas, 08/07/2020)

O Concello de Lalín, como Administración Pública de ámbito local que representa e defende os intereses xerais dos cidadáns residentes en Lalín, ten entre os seus obxectivos a consecución da promoción, desenvolvemento e impulso da economía do citado Municipio. Ante a situación derivada da declaración do estado de alarma provocado polo COVID 19, a través do departamento de emprego, o Concello de Lalín prevé a toma de medidas dirixidas a mitigar os efectos inmediatos e, a medio prazo, paliar as súas consecuencias tanto sobre a cadea de produción como sobre a demanda contribuíndo a evitar problemas de liquidez en aquelas empresas e autónomos, que en circunstancias normais poderían ser viables, e axudar á continuidade e recuperación da súa actividade Por todo o exposto, o Concello de Lalín, no seu desexo de contribuír á dinamización económica da vila, cree que as sociedades de Garantía Recíproca (en adiante SGR) son un instrumento idóneo para canalizar o apoio a estas pequenas e medianas empresas, debido á súa condición de intermediario financeiro creado por e para os empresarios. Esta realidade materialízase na sinatura dun convenio colaborador entre o Concello de Lalín e as entidades colaboradoras que así o soliciten e cunha liña de axudas encamiñadas á bonificación, mediante a subvención, dos gastos correntes por endebedamento das empresas privadas, necesarios para facilitar o acceso á liquidez, a curto, e ao financiamento, a medio e longo prazo, de determinados autónomos e pemes, especialmente as micropemes, prexudicadas pola crise provocada polo COVID-19. O procedemento de concesión das subvencións establecese de conformidade ao disposto na Lei 38/2003, de 17 de novembro, Xeral de subvencións, na Lei 9/2007, de 13 de xuño, de subvencións de Galicia, asi como na Base 27 e 28 de execución do Orzamento do Concello, para o exercicio 2019 e prorrogado para o exercicio 2020, e respectando o establecido na Lei Orgánica 15/1999, de 13 de decembro, de protección de datos de carácter Persoal, e no Regulamento UE 2016/679, do Parlamento Europeo e do Real Decreto Lei 5/2018, de 27 de xullo, de medidas urxentes para a adaptación do Dereito español á normativa da Unión Europea, en materia de prot ección de datos. Convócanse axudas polo importe que seguidamente se relaciona, e con cargo ao crédito consignado na seguinte aplicación orzamentaria: Tendo en conta o obxecto e finalidade destas axudas o procedemento de concesión tramitarase en réxime de concorrencia non competitiva para todos os solicitantes que cumpran os requisitos establecidos e ata esgotar o crédito asignado para tal fin. As axudas previstas nas presentes bases serán incompatibles con calquera outra axuda ou subvencións outorgadas polas administracións públicas ou as entidades privadas para a mesma finalidade. O Concello de Lalín subvencionará a redución do custe do financiamento do beneficiario avalado por unha entidade colaboradora asinante do convenio de colaboración co Concello de Lalín. As principais características do financiamento son: A presente axuda vai dirixida tanto a autónomos como pemes e micropemes que realicen operacións avaladas pola Entidade Colaboradora a partir do 1 de xuño de 2020, que conten con domicilio fiscal e centro de traballo no municipio de Lalín e que desenvolvan no mesmo as súas principais inversións. Terán a consideración de gastos subvencionables: Non serán subvencionables os xuros deribados dos descubertos nas operacións obxecto da subvención. As solicitudes dirixiranse ao alcalde do Concello, e presentaranse exclusivamente a través da sede electrónica municipal https://lalin.sedelectronica. gal de acordo co establecido no Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e no artigo 14 da Lei 39/2015, de 1 de outubro, do Procedemento Administrativo Común das Administracións Públicas. O prazo de presentación de solicitudes comezará a partir do día seguinte á publicación do extracto da convocatoria das bases no Boletín Oficial da Provincia e estenderase ata o 31 de decembro de 2020 O modelo de solicitude normalizado para a obtención das subvencións reguladas na presente convocatoria estará á disposición na web municipal www.lalin. gal e na sede electrónica https://lalin.sedelectronica. gal As solicitudes serán formuladas exclusivamente pola Entidade Colaboradora, no modelo que figura como Anexo desta convocatoria. Deberán de acompañar a seguinte documentación: O Concello de Lalín irá resolvendo as solicitudes coa maior brevidade posible. Ao tratarse dun procedemento en réxime de concorrencia non competitiva, atenderase á orde de chegada (data e número de rexistro) das solicitudes, sempre e cando se cumpran os requisitos e condicións esixidas para ser beneficiario da actuación incentivable. A instrución do procedemento corresponderalle a un técnico do Departamento de Emprego que realizará, de oficio, cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de subvencións. Co obxecto de asegurar a máxima eficacia na consecución dos obxectivos, se crea unha Comisión de Seguimento que estará integrada por dous membros do Concello de Lalín, dous da Asociación de Empresarios de Deza e dous por cada Entidade colaboradora. Esta Comisión, que se reunirá cantas veces o requira o bo funcionamento do Convenio, terá como funcións específicas as de: No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que as empresas beneficiarias cumpren os requisitos esixidos. Se a solicitude non está debidamente cumprimentada ou non se aporta a documentación esixida, será requirida para que nun prazo máximo de dez días hábiles emende a falta ou aporte os documentos preceptivos, con indicación de que se non o fixera asi entenderase por desistido da súa petición, de acordo co establecido no artigo 68 da Lei 39/2015, de 1 de outubro, de procedemento administrativo das administracións públicas, previa resolución ditada nos termos previstos no artigo 21 da citada Lei. A medida que as solicitudes que cumpran cos requisitos esixidos serán propostas, previa fiscalización pola Intervención Municipal, á Xunta de Goberno Local para ser resoltas favorablemente, ata esgotar o crédito dispoñible. A interpretación do contido das presentes bases correspóndelle á Xunta de Goberno Local. A xustificación debera realizarse mediante a presentación, por sede electrónica do Concello de Lalín, da seguinte documentación: A documentación xustificativa deberá presentarse, por parte do beneficiario, como prazo máximo, nos dous primeiros meses de cada ano, mentres dure a operación obxecto da subvención. Os beneficiarios da presente convocatoria estarán obrigados a: O aboamento destas subvencións realizarase directamente persoa beneficiaria asinante da operación, por parte do Concello de Lalín. No prazo de un mes desde a data de subscrición da operación, o Concello de Lalín procederá ao pagamento da cantidade equivalente aos xuros do ano no que se asinou dita operación. Con posterioridade, no mes de xaneiro de cada ano e ata a súa cancelación, o Concello de Lalín procederá ao pagamento correspondente a cada anualidade, previa presentación da documentación xustificativa por parte da persoa beneficiaria e do informe xustificativo sobre a situación da operación subvencionada, elaborado pola Entidade Colaboradora Procederá ao reintegro das cantidades percibidas e á esixencia dos intereses de demora correspondentes nos seguintes supostos: Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión da subvención, a persoa ou empresa beneficiaria poderán comunicar ao órgano xestor por rexistro de entrada este feito e efectuar a devolución voluntaria da cantidade percibida. José Crespo Iglesias O alcalde de Lalín